கேள்வி: காதல் பூட்டு - காதல் பூட்டுகள் காணப்படும் இடங்கள் பற்றி தகவல் சொல்.
பதில்: *இந்த காதல் பூட்டுகளை பாரிஸ் நகரில் உள்ள மக்கள் நடைபாலம் பான்ட் டெஸ்ஆர்ட்ஸ் இல் காணலாம். இந்தப் பாலம் 1802-இல் கட்டப்பட்டது. இங்கு காதலர் தினத்தன்று, புதிதுபுதிதாக மேலும் பல பூட்டுகளை காணலாம். இதன் அடியில் சென் நதி ஓடுகிறது. காதலர்கள் தங்கள் பெயர்களைப் பூட்டில் பதிவு செய்து, பூட்டி திறவுகோலை ஆற்றினுள் போட்டு விடுவார்கள்.[http://www.bbc.com/tamil/global/2015/06/150601_paris_lovelock காதல் பூட்டுக்களை களையத் தொடங்கியது பாரிஸ் மாநகரசபை] *ரோம் நகரத்தில் பான்டிமில்வியோ பாலம்'' உள்ளது. இத்தாலிய எழுத்தாளர் பெட்ரிகோ மோசியா, தன்னுடைய புத்தகத்தில் இதுபற்றி குறிப்பிட்டிருந்தார். இந்த பாலத்திலும் பக்கவாட்டில் காதல் பூட்டுகள் மாட்டப்பட்டிருப்பதைக் காண முடியும். *செர்பியாவில் உர்ரிஜாக்காபன்ஜா என்ற இடத்தில் ஒரு பாதசாரி பாலம் உள்ளது. இதனை மோஸ்ட்லிஜுபலி என அழைப்பர். இதிலும் காதலர்கள் தங்கள் அன்பை வெளிப்படுத்த பூட்டுகளை பக்கவாட்டு சுவர்களில் பூட்டி வைத்திருப்பர். *தைவானில் ரயில் செல்லும் பாதைக்கு மேலே கட்டப்பட்டுள்ள பாலத்தில், காதல் பூட்டுகள் மாட்டப்படுகின்றன. ரயில்கள் அடியில் கடந்து செல்லும்போது எழும் காந்தவீச்சு பூட்டையும் காதலையும் என்றென்றும் மேலும் இறுக்கமாக வைத்துக்கொள்ளும் என நம்பிக்கை. *உருகுவே நாட்டில் விரான்ஜி என்ற இடத்தில் செயற்கை நீரூற்றை அமைத்துள்ளனர். இதனைச் சுற்றி அமைக்கப்பட்டுள்ள வளைந்த கம்பிவேலியில் பூட்டுகள் மாட்டப்பட்டுள்ளன. இங்கு பூட்டை மாட்டி வைத்து விட்டுச்சென்றால், மாட்டியவர்கள் மீண்டும் நிச்சயம் காதலர்களாக அங்கு வருவார்கள் என்றும், அவர்கள் காதல் என்றென்றும் நீடிக்கும் என்று நம்புகின்றனர்.